《寄黄存斋》
明代·郑潜

南田隐君七十馀，眼明犹堪细字书。挑灯读易山月落，把酒赋字秋雨疏。

可怜边境尚带甲，何日故园能荷锄。因风折梅问安否，惠我佳报今何如。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。